Nariadenie Komisie (ES) č. 1272/2002
z 12. júla 2002,
ktorým sa menia a dopĺňajú kódy a opisy určitých výrobkov, uvedených v prílohe k nariadeniu Rady (EHS) č. 827/68 o spoločnej organizácii trhu s určitými výrobkami, uvedenými v prílohe II zmluvy
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 234/79 z 5. februára 1979 o postupe prispôsobovania nomenklatúry Spoločného colného sadzobníka, ktorý sa používa pre poľnohospodárske výrobky [1], naposledy zmenené a doplnené nariadením (ES) č. 3290/94 [2], a najmä na jeho článok 2 (1),
keďže:
(1) Príloha I nariadenia Rady (EHS) č. 2658/87 zo dňa 23. júla 1987 o tarifnej a štatistickej nomenklatúre a o Spoločnom colnom sadzobníku [3], naposledy zmenená a doplnená nariadením Komisie (ES) č. 969/2002 [4], obsahuje platnú Kombinovanú nomenklatúru.
(2) Niektoré kódy a opisy v prílohe k nariadeniu Rady (EHS) č. 827/68 [5], naposledy zmenenému a doplnenému nariadením (ES) č. 195/96 [6], už nezodpovedajú kódom a opisom v Kombinovanej nomenklatúre. Prílohu k nariadeniu (EHS) č. 827/68 treba preto zmeniť a doplniť. Kvôli ľahšej čitateľnosti treba prílohu k tomuto nariadeniu nahradiť novou aktualizovanou prílohou.
(3) Opatrenia ustanovené v tomto nariadení sú v súlade s názorom všetkých príslušných riadiacich výborov,
PRIJALA TOTO NARIADENIE:
Článok 1
Príloha k nariadeniu (EHS) č. 827/68 sa nahrádza prílohou k tomuto nariadeniu.
Článok 2
Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 12. júla 2002